Diari Oficial de la Generalitat Valenciana


Sumari del DOGV 3983, del 20-04-2001 (2001/3007)

Notificació de la resolució del recurs d'alçada amb el número de referència interna R-314/2000.
-----------------------------------------------------------------------------------------------

### Dades del document

Número de DOGV
:   3983

Data del DOGV
:   20-04-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/3007


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació de la resolució del recurs d'alçada amb el número de referència interna R-314/2000. [2001/A3007]
  
De conformitat amb el que estableix l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es procedeix a notificar al senyor Juan A. Diaz Segovia, carrer de Vicente Mortes, 64-bl. 1, 46160 Paterna, la resolució del recurs d'alçada amb el número de referència interna R-314/2000.
  
Resolució
  
Examinat el recurs d'alçada formulat pel senyor Juan A. Diaz Segovia, contra la resolució del Servei Territorial d'Arquitectura i Habitatge de València, en l'expedient número 46/1G/433/94 (DFV 356/1999).
  
Antecedents de fet
  
1. Pel senyor Juan Antonio Diaz Segovia, president de la comunitat de propietaris de l'immoble de protecció oficial situat a Paterna, avinguda de Vicente Mortes número 64, bloc 1, portal 1, es va presentar una denúncia davant del Servei Territorial d'Arquitectura i Habitatge de València, contra la promotora Bami, SA, per deficiències constructives en el citat edifici, i s'envià un perit del dit organisme, que va emetre el corresponent informe pericial.
  
2. El Servei Territorial d'Arquitectura i Habitatge va dictar una resolució per la qual s'acordava l'arxiu de les actuacions segons l'article 92 de la Llei de Règim Jurídic de les Administracions Públiques i del Procediment Administratiu Comú.
  
3. Contra la dita resolució interposa un recurs d'alçada el senyor Juan A. Diaz Segovia, amb les al·legacions que consten en aquest i que ací es donen per reproduïdes per tal de ser breus.
  
Fonaments de dret
  
1. Aquesta direcció general és competent per a la resolució del present recurs d'alçada, tant pel que disposa l'article 114 de la Llei 30/1992, 26 de novembre, de Règim Jurídic de les Administracions Públiques i del Procediment Administratiu Comú (LRJPAC), com pel que estableix el Decret 110/2000, de 18 de juliol, del Govern Valencià (DOGV núm. 3.798 de 21 de juliol).
  
2. El que disposen els articles 107, 110, 114, 115, i 117, de la LRJPAC, quant a l'admissió i tramitació del recurs d'alçada.
  
3. Presenta al·legacions la comunitat recurrent, representada pel seu president, que manifesta que l'empresa denunciada encara no ha realitzat les obres.
  
El recurs ha de ser desestimat, ja que en data 25 de gener del 2000, amb el justificant de recepció de 2 de febrer del mateix any, es va remetre al recurrent escrit en el qual se li comunicava que per a continuar el tràmit de l'expedient havia de posar-se en contacte, en el termini de 10 dies, amb el Servei Territorial per a concretar el dia per a la inspecció pel tècnic corresponent, i s'adverteix de l'arxiu d'allò que s'ha efectuat segons l'article 92 de la Llei de Règim Jurídic de les Administracions Públiques i del Procediment Administratiu Comú.
  
En data 13 de juliol del 2000 es va dictar una resolució, per la qual es decretava l'arxiu de les actuacions. El dit arxiu és procedent, ja que no es va contestar en cap moment a allò que va requerir el Servei Territorial, actuació que era necessària per a la continuació de les diligències i que, en no produir-se, condueix a la caducitat del procediment, de tot això va ser advertit, i així es compleix el tenor del citat article 92 de la Llei 30/1992, de 26 de novembre, de LRJ PAC, per la qual cosa pertoca confirmar la resolució objecte de recurs.
  
Per això pertoca la confirmació de la resolució del Servei Territorial d'Arquitectura i Habitatge.
  
Vista la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i la resta de legislació de general i pertinent aplicació i de conformitat amb la proposta de resolució de la Divisió d'Habitatge, resolc:
  
Desestimar el recurs d'alçada formulat pel senyor Juan A. Diaz Segovia contra la Resolució del Servei Territorial d'Arquitectura i Habitatge de València de data 13 de juliol de 2000, que queda confirmada.
  
Contra la present resolució, que posa fi a la via administrativa, es podrà interposar un recurs contenciós administratiu, davant del Jutjat Contenciós Administratiu de València, en el termini de dos mesos, comptadors des de l'endemà de la notificació d'aquesta, segons els articles 8.3 i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això sense perjuí que es puga exercitar qualsevol altre recurs que s'estime oportú.